Dubulti (stacija)

Dubulti ir dzelzceļa stacija Jūrmalā, līnijā Torņakalns—Tukums II. Dubultos pietur visi Tukuma virziena elektrovilcieni; Dubulti ir arī maršruta Rīga—Dubulti galapunkts. Vasaras periodā līdz Dubultiem kursē daudzi sezonas elektrovilcieni.

 uzsākta stacijas modernizācija.
Stacijā darbojas biļešu kase.

 Vēsture 

Stacija atvērta reizē ar Tukuma dzelzceļa atklāšanu 1877. gadā. Pēc 1919. gada tās oficiālo nosaukumu latviskoja no Dubbeln uz Dubulti. Stacija bojāta kā Pirmā, tā Otrā pasaules kara laikā, tomēr tagadējā ēka uzbūvēta tikai 1977. gadā. Ēka projektēta Ļeņingradas dzelzceļu projektēšanas institūtā, tās arhitekts Igors Javeins (1903—1980).T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 72. lpp.  Ēkas forma asociējas ar jūras vilni. Rīga—Dubulti bija pirmais elektrificētais vilcienu maršruts Latvijā (atklāts 1950. gadā).Stacijas laiku lokos

2015. gada maijā stacijas ēkā atklāta laikmetīgās mākslas izstāžu zāle "Mākslas stacija "Dubulti"".

 Attēlu galerija 

 Ārējās saites 
 Dubultu stacija 1930. gados
 Dubultu stacija. LDz īsfilma.

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Torņakalns—Tukums II stacijas un pieturas punkti
Kategorija:Dubulti
Kategorija:Transports Jūrmalā